

			
Съгласно чл. 26, ал. 2 от Закона за нормативните актове и във връзка с чл.77 от Административно-процесуалния кодекс, Община Черноочене чрез настоящото публикуване, предоставя възможност на заинтересованите лица в законоустановения срок от 30 дни, да направят своите предложения и становища по проекта на     НАРЕДБА за преместваемите обекти и елементите на градското обзавеждане на територията на община Черноочене в деловодството на общината на адрес с.Черноочене, ул.“Шеста“ №9 или на е-таil : obshtina_chernoochene@abv.bg.



ДО
ОБЩИНСКИ СЪВЕТ
ЧЕРНООЧЕНЕ

ДОКЛАДНА ЗАПИСКА

От Айдън Ариф Осман – кмет на община Черноочене

Относно: Приемане на Наредба за преместваемите обекти и елементите на 
                  градското обзавеждане на територията на община Черноочене


МОТИВИ

Законът за устройство на територията, в чл.56, ал.2 постановява, че общинските съвети трябва да приемат наредба, с която да урегулират условията и реда за издаване на разрешение за поставяне на преместваеми обекти и елементи на градското обзавеждане, за одобряването и за изискванията към схемата за поставяне  и проектната документация.
Законът въвежда задължения за органите на местното самоуправление,при възникване на обстоятелства по чл.57а,ал.1 от ЗУТ да предприемат незабавни действия за премахване на поставените обекти при спазване на процедурата определена в закона.
Представеният проект на Наредба  урежда реда и процедурата, по която се осъществява поставянето на преместваеми обекти и елементи на градското обзавеждане на територията на община Черноочене, както и принудителното им премахване, когато не отговарят на изискванията на ЗУТ и настоящата наредба.
В проекта текстовете са прецизирани и съобразени със Закона за устройство на територията, АПК, ГПК и Закона за културното наследство. 



Посочени са задълженията и отговорностите на кмета на общината за постигане целите на закона.
Разработен е един нов местен нормативен акт, който е съобразен с действащото законодателство по устройство на територията.

Причини за приемане на Наредба за преместваемите обекти и елементите на  градското обзавеждане на територията на община Черноочене:
Привеждане в съответствие с нормативната уредба

Цел на Наредбата
Уреждане на обществените отношения от местно значение и привеждане на общинската нормативна уредба в съответствие с изискванията на чл.56, ал.2 от ЗУТ , уреждане реда и процедурата по която се осъществява поставянето на преместваеми обекти и елементи на градското обзавеждане на територията  на община Черноочене.

Финансови средства, необходими за прилагането на Наредбата
За прилагане на наредбата не се изискват допълнителни финансови средства,освен средствата по план-сметката.

Очаквани резултати от прилагането
Резултатите, които се очакват от прилагането на Наредбата се свеждат до постигане на целите, наложили приемането на същата. С прилагане на наредбата се цели постигане на:
- поставяне на преместваеми обекти и елементи на градското обзавеждане при спазване изискванията на ЗУТ;
           -премахване на поставените в несъответствие с  изискванията на чл.57а,ал.1от ЗУТ преместваеми обекти и елементи на градското обзавеждане.

Анализ за съответствие с правото на Европейския съюз
Наредбата не противоречи на европейското законодателство.Предлаганият проект е подзаконов нормативен акт, поради което съответствието й с правото на ЕС е предопределено от синхронизацията на българската правна система с европейската, свързана с тази материя.

Правни основания:  чл. 21, ал.1, т.13 и т.23 и ал.2 от ЗМСМА, чл. 8 и чл. 15, ал. 1 от ЗНА при спазване изискванията на чл. 26 и чл. 28 от ЗНА и чл. 76, ал.3 от АПК, и  чл.56, ал.2 от Закона за устройство на територията.

Фактически основания: Необходимост от създаване на нов местен нормативен документ, който да регламентира реда и условията при които органите на местната власт осъществяват действия по издаване на разрешение за поставяне на преместваеми обекти и елементи на градското обзавеждане и тяхното принудително премахване, когато не отговарят на изискванията на чл.57а, ал.1 от ЗУТ. 

Проектът на Наредба за преместваемите обекти и елементите на градското обзавеждане на територията на община Черноочене е публикуван на сайта на община Черноочене в съответствие с изискванията на Закона за нормативните актове.




Предвид гореизложеното и на основание чл.21, ал.2 от Закона за местното самоуправление и местната администрация и чл.56, ал.2 от Закона за устройство на територията, предлагам Общински съвет Черноочене да приеме следното


РЕШЕНИЕ:

I.Приема Наредба за преместваемите обекти и елементите на градското обзавеждане на територията на община Черноочене ,както следва:







			                          Кмет на община:..................................
      Съгласували:	                                                           /Айдън Осман/

Директор „ОА“:.........................
/Неджатин Салим/

Юрисконсулт:..........................
[bookmark: 1]/Наим Реджеб/
















		




1

